
La Humanitas, 
doar prospeţime 
de calitatea 1 


Probabil ultima carte a 
Editurii Criterion 
Publishing a lui Gabriel 
Stănescu a fost Petre Ţuţea 
în conştiinţa contempo- 
ranilor săi la care a lucrat 
până în ultima clipă şi pe 
care a anunțat că o va lansa 
la Târgul Gaudeamus doar 
cu o zi înaintea morții sale 
fulgerătoare (http://www. 
' youtube.com/watch?v= 
KEyjIrPfIAA&feature=relmfu). 
În masivul volum scos cu o 
aşa de mare grabă încât s-a pierdut şi partea de început a 
textului meu, poetul şi directorul revistei „Origini/ 
Romanian Roots” a cuprins printre alte texte observaţiile 
fostului deţinut politic Gabriel Gheorghe despre modul în 
care Editura Humanitas i-a modificat părerile lui Ţuţea cu 
prilejul tipăririi acestuia în 1993. 

Pe lângă precizări legate de amănunte din viața lui Petre 
Ţuţea, prezentată deformat, istoricul G. Gheorghe sesizase 
două paranteze introduse de editorul Gabriel Liiceanu în 
cartea 321 de vorbe memorabile ale lui Petre Ţuţea scoasă 
de fosta Editură Politică, propunând o explicaţie destul de 
plauzibilă atât pentru apariţia parantezelor cât şi pentru 
sensul în care-i fusese mutilată gândirea lui Ţuţea ca să 
semene cu gândirea „patibularului Patapievici” (apud. 
Corneliu Florea, Patibularul Patapievici, în „Oglinda 
literară”, nr.125, mai 2012, p.8003) difuzată şi răs-difuzată 
de Humanitas. Cele două paranteze ale editorului indică 
momentul de după primele alegeri din 1990 imediat în 
continuarea afirmațiilor că românii ar fi „idioţi” şi că 
România ar fi un „loc viran”. 

Gabriel Gheorghe, care a stat cu Petre "Ţuţea în celulă, 
ştia cât era filozoful de mândru că e român, că s-a născut 
într-o națiune care „n-a greşit niciodată în istoria ei” (P. 
Ţuţea, interviu în „Rezistența”, nr.2, aprilie 1991, apud. 
G.Gh. în Petre Ţuţea în conştiinţa contemporanilor săi, 
2010, p. 205). De altfel, Ţuţea nu făcea nici un secret din 
excelentele sale păreri despre națiunea română pe care o 
considera „o minune a lui Dumnezeu pe pământ” (op.cit.). 
Cel care odinioară fusese admirat de Lucian Blaga şi de 
Nae Ionescu pentru inteligența sa excepțională (v. Isabela 
Vasiliu-Scraba, Orice mare inteligență basculează între 
religie şi filozofie. Nae Ionescu şi Petre Ţuţea în rev. on- 
line „Asymetria”, http://www.asymetria.org/ 
modules.php?name=News&rfile=article&sid=630) ajunsese 
să glumească spunând celor din jur că marele economist 
Sombart ar fi fost aşa de deştept fiindcă a fost însurat cu o 
româncă. 

După Gabriel Gheorghe, editorul G.Liiceanu, supărat 
că nu a fost ales pe 20 mai 1990, când figurase primul pe 
lista candidaţilor independenţi susținuți de grupul lui Silviu 
Brucan, trecuse în cartea de la Humanitas părerea sa 
proprie după care Țutea ar fi făcut 13 ani de temniță pentru 
„un popor de idioţi”, vorbă pe care, vezi Doamne, filozoful 
ar fi spus-o după alegerile din 20 mai 1990, la care tocmai 
nu se dusese (p.205). 

Despre „posteritarea în 50 de pagini” conspectate de 
Gabriel Liiceanu scrisesem şi eu în 2000 (v. Isabela Vasiliu- 
Scraba, În labirintul răsfrângerilor. Nae Ionescu prin 
discipolii săi: Petre Ţuţea, Emil Cioran, C. Noica, M. Eliade, 
M. Vulcănescu şi Vasile Băncilă, Ed. Star Tipp. 2000, p.29- 
31), remarcând aspectul de referat ideologic al notițelor 
grupate sub formă de aforisme numerotate cu sârg, aspect 
ideologic pe care la criticat înaintea mea Valeriu Cristea 
ca „vădit tendenţios din punct de vedere politic” („Caiete 
critice”, nr.4-5/77-78, 1994, p.11). 

Istoricul Gabriel Gheorghe redă şi părerea lui Petre 
Ţuţea (1901-1992) despre G. Liiceanu după vizita din 6 iunie 
1990 pe care i-a făcut-o directorul Editurii Humanitas. 
Atunci bătrânul filozof i-ar fi spus fostului coleg de detenţie 
că „Gabriel Liiceanu nu-i aşa de mare intelectual” (p.209). 
De fapt, cu mai multe prilejuri Petre Ţuţea spusese că Noica 
(1909-1987) n-a făcut şcoală şi că cei care lau frecventat 
ar putea fi eventual buni asistenţi la Filozofie: „E o mare 
secetă de personalități în România, o mare secetă”, 
constata cu jale în suflet Petre "Ţuţea. „Noica n-a produs 

19 


Pamflet prăfuit 


Împart femeile din punctul 
de vedere al frumuseții fizice 
în patru grupe mari: frumoase, 
cu trupul şi picioarele perfecte, 
frumoase, cu trup şi picioare 
aşa şi aşa, urâte, cu trup şi 
picioare stas şi, ultima grupă, 
urâte, cu trup şi picioare aşa şi 
aşa, adică cele mai bătute de 
soartă, în aparenţă. Ştiu că veţi 
spune, Corifei Ai Zonelor 
i Profunde Ale Subconştientului 
Colectiv, că nu există femei urâte şi că frumusețea sufletului 
contează, dar de aceste ziceri, care în timp şi-au pierdut 
conținutul, chiar nu voi ține cont în acest articol. Aici aduc 
un omagiu acelor femei cărora frumusețea le-a afectat 
viața, tocmai pentru că nu au vrut să o exploateze ca pe un 
atu. Nefericitele frumoase sunt urâte în aceeaşi măsură şi 
de femei şi de bărbaţi. Frumuseţea poate fi un blestem, 
dacă a picat pe capul unei femei cu un suport moral, care 
nu-i permite prea multe libertăţi. 

Ete, scârţ, veți pufni într-un râs fals, mai mult rânjet, 
Beligeranți Într-Ale Războiului Contra Firii. Dacă m-aţi 
întreba din ce categorie aş vrea să fac parte, răspunsul 
prompt ar fi că din categoria frumoaselor... cu trup şi 
picioare aşa şi aşa, căci dacă fața nu putem să ne-o acoperim 
cu un văl, restul corpului se poate drapa şi ascunde, fiindcă 
de aceea sunt pe lume croitori buni. Azi vreau să uit că 
toate suntem şi doamne şi frumoase, nu că aş avea ceva cu 
această egalizare a ființelor delicate... proces care va duce 
în timp la creşterea nivelului... oceanului planetar. 

Din motive obscure, norocul şi lumea sunt conduse de 
femeile din categoria cărora li se potriveşte zicerea: „Nu-i 
frumoasă, da-i drăcoasă”. Se pare că prima căreia i s-au 
potrivit aceste cuvinte a fost chiar Cleopatra şi... din 
reîncarnare în reîncarnare a ajuns motto-ul urmaşelor ei, 
cleopatricienele... O cleopatriciană de unică folosință? veţi 
întreba gospodăreşte Consumatori Casnici Dumnea- 
voastră. Nu voi răspunde nici peste trei decenii la această 
întrebare, aşteptând semnul maturizării voastre, fie ea 
chiar... forțată. 


Eludez câteva legi legate de frumuseţe şi voi spune exact 
ceea ce cred despre ea. Nu poţi să fii frumoasă doar fiindcă 
unii te consideră drăguță sau fată de treabă sau fiindcă ai 
un bust apetisant şi picioare adecvate... sau dacă un anumit 
domn potent doreşte să te propulseze Miss Univers. 

O femeie frumoasă trebuie să îndeplinească nişte 
caracteristici tehnice, aidoma maşinilor de lux. Fruntea ar 
trebui să fie înaltă şi bombată, cele care îşi ascund defectele 
sub breton sau obloane pică examenul din start. 
Sprâncenele s-ar cere să fie lungi şi arcuite, a la Anastasia, 
ochii mari, dinţii albi, buzele frumos conturate, nasul mic 
şi pielea impecabilă. Toate aceste cerințe sunt pentru 
aspirantele la Miss, Domnilor Dodecaedrici Și Atât! 

De departe, cele mai favorizate de soartă par cele care 
fac parte din prima categorie; frumoasele cu trup de nimfă. 
Poate acum vor fi fiind mai norocoase, dar au fost decenii 
în care frumoasa oraşului, a facultății, a anului, a grupei, a 
liceului, a clasei a fost sacrificată, rămânând fată bătrână. 
De aici ar putea rezulta o butadă; bărbaţilor le este frică de 
femeile frumoase sau... le era. De când e lumea şi pământul 


nici un vârf spiritual (...). Nu a produs decât inşi care ar 
putea fi buni asistenţi la Filozofie şi atâta tot.” 

Dacă adăugăm schimonosirea gândirii lui Ţuţea după 
decesul acestuia la vampirizarea gândirii lui Alexandru 
Dragomir (1916-2002) odată cu editarea sa post-mortem (v. 
Isabela Vasiliu-Scraba, Al. Dragomir nu este o „invenţie” a 
lui G. Liiceanu, fiindcă oamenii mici nu-i pot inventa pe 
oamenii mari, în rev. „Acolada”, anul VI, nr.3, martie 2012, 
p.19) ajungem să ne întrebăm de ce oare a fost trecută 
Editura Humanitas în „categoria A” în vreme ce toate 
celelalte edituri au fost declasate? (v. Horia Pătraşcu, Cum 
au fost evaluate academic editurile din Romania. Rezultate 
stranii, în „Oglinda literară”, Anul XI, nr.123, martie 2012, 
p.7811). 

Oare categoria „A” înseamnă „prospețime de calitatea 
1”? Căci, după Arthur Schopenhauer, unii tind să considere 
cărțile precum ouăle: bune doar când nu ajung de 
„prospeţime calitatea a II-a” (expresie din Bulgakov, 
Maestrul şi Margareta). 


Isabela VASILIU-SCRABA 


bărbaţii s-au simţit cel mai bine lângă o femeie urâtă, pe care 
de multe ori şi-au făcut-o parteneră, tocmai pentru a se 
răzbuna din cauza unui presupus refuz al frumoasei visate, 
întrebarea şi refuzul existând doar în imaginaţia lor. Veţi 
spune Verzi Antonimi Vangherici că voi fi având ceva cu 
femeile care nu au nicio vină că nu sunt perfecte. Nici 
pomeneală, fiecare are locul său. Eu am doar... nostalgii. 

Am văzut în viața mea patru... cinci... maximum zece 
femei frumoase, care m-au fascinant într-atât încât nu 
mi-am putut lua ochii de pe faţa lor. Printre ele se afla o 
ţigăncuşă îmbrăcată în costum specific. Am admirat-o până 
la coborârea din autobuzul numărul opt care circula pe 
ruta Baia Mare - Baia Sprie. Întâmplarea a avut loc acum 
vreo treizeci de ani. Cu câţiva ani înainte de episodul din 
autobuzul numărul opt, m-a lăsat cu gura căscată apariția 
unei negrese... pe o stradă din Cluj, din zona Observatorului. 
Fără îndoială, o fi fost vreo studentă. Era o mândrețe de 
fată, ce avea şi mersul unei regine, chiar dacă trotuarul 
cenuşiu şi plin de pietricele neprietenoase putea ştirbi 
ținuta cea mai mândră. 

Dar cea mai nostimă întâmplare s-a derulat în vremea 
liceului. Stăteam într-o staţie, pe bulevardul Bucureşti, aproape 
de podul peste care trece calea ferată. Ar fi putut fi prin anul 
1972. 

Grăbiţi sau plictisiţi, cei din stația de autobuz formam un 
grup care avea în comun dorința de a pleca cât mai degrabă de 
acolo. Aşa că, în aşteptarea regelui-autobuz, ne roteam capetele 
mai abitir ca acele de ceasornic. Deodată atenţia ne-a fost 
atrasă de şuieratul locomotivei, semnal prin care mecanicul 
anunţa pasagerilor sfârşitul apropiat al călătoriei. Tocmai când 
să ne întoarcem privirea... de la faptul banal... ceva ne-o reţine. 
De sub podul peste care trecuse vesel nevoie-mare acceleratul 
de Bucureşti, iese şi se apropie de noi o căruță trasă de nişte 
cai mândri, ce străluceau de sănătate. În car se aflau un El şi o 
Ea. Cum-necum, privirea colectivă, a celor care eram acolo 
aşteptând nava, ne-a fost furată de chipul femeii, varianta 
adolescentină a Sofiei Loren, dacă îmi daţi voie să exprim 
exact ceea ce am văzut. Asta dacă nu cumva Diva juca în vreo 
coproducție româno-italiană, cu filmări pe plaiurile noastre. 
Atât bărbatul cât şi femeia erau îmbrăcaţi în costume populare. 
Am sorbit din ochi frumuseţea tinerei, legănându-se în ritmul 
cailor, şi am petrecut-o cu privirea până a devenit doar un 
punct. leşirea grupului statuar, format din car şi oameni, din 
raza noastră vizuală, ne-a făcut să ne simțim mai săraci, 
înnourându-ne ziua. Când o femeie vă rămâne în minte, fără să 
reţineți vreun amănut din îmbrăcămintea ei, înseamnă că ea 
face parte din acelea cu aureolă divină. Recunosc că admir 
femeile fascinante dar, din păcate, ele sunt prea puţine. Poate 
de aceea unii nici nu ştiu ce înseamnă frumusețea şi o confundă 
cu obrăznicia şi vulgaritatea. Pagubă în urzici, veţi răspunde 
Domnitori Peste Achteropoide, mult mai activi azi! 

Nu aş vrea să trec cu vederea nici întâlnirea cu doamna 
Violeta Andrei, în vara anului 1984, la prima mea vizită în 
Capitală. Eram la un curs, numit pompos „Marketing şi relații 
internaționale”. Într-o după-amiază, una dintre colege a dorit 
să se tundă şi, cum umblam în stol ca nişte păsări speriate de 
tumultul străzilor, ne-am dus cu toate la un coafor, în centru. 
Abia atunci am remarcat că, deşi aveau rochițe ieftine de 
porchet, diftin sau carton, bucureştencele erau mereu coafate, 
cu manichiură şi pedichiură impecabilă. Dar, cum vremurile 
rochițelor ieftine au trecut, cel puțin în Bucureşti, ar fi mai 
bine să mă întorc la momentul în care ne-a tăiat răsuflarea 
apariţia actriţei Violeta Andrei. Era mult mai frumoasă ca în 
filme, cu un păr superb de culoare roz, îmbrăcată tot în roz, 
având o siluetă de invidiat. 

Mă întorc la Domnia Sa cu gândul că acum ar putea 
fi încoronată regină a nenorocoaselor, dacă-i analizăm viața din 
punctul de vedere al carierei. Deşi nu-i lipsea nimic din ceea 
ce ar fi putut-o propulsa ca divă... cariera artistică i-a fost 
suprimată în plin avânt. S-a mers până acolo încât atunci când a 
luat un premiu în străinătate, nu i s-a permis să meargă pentru 
a-l ridica, deşi soțul său era ministru de externe. Din păcate, 
frumusețea şi poziția socială i-au fost fatale. 

Drept recunoştinţă, preaplinul avânt al noii democraţii a 
premiat-o, dându-i lovitura de graţie, scoaterea definitivă din 
teatru. Cine a muncit de tânăr va munci până va muri, cine a 
avut ghinion dimineața va avea şi seara. Răsplata nefericiților 
este prelungirea... nefericirii. 

Ajunsă în groapa de potenţial, vă las pe voi, Jurizanți 
Pietonal Abramburicarizați, să scrieţi finalul, ca să nu fiu acuzată 
că aş vrea să deţin monopolul asupra vastului subiect, 
frumusețea, uitând zicătoarea De gustibus.... lar dacă ne vedeți 
pe toate... frumoase... aceasta ar însemna că pentru voi raiul 
este pe Terra. ŞI... apoi... nu aveţi decât să iubiți pe cine vreți, 
alegând de miss, în universul vostru, însuşi pe.... Marţolea. 


Florica BUD 

